Lup+Stefania+cls.aVIIa+A

toc

[[image:andres_celsius.jpg]]
Anders Celsius s-a născut la Ovanåker în __Suedia__ la 27 noiembrie 1701. A fost profesor de astronomie la //Universitatea din Uppsala// între anii __1730__ şi __1744__. Celsius se ocupă în egală măsură şi de geodezie şi de fizică. A studiat aurorele boreale şi a explicat acest fenomen pentru prima dată prin magnetismul terestru. În anul __1737__ participă la o expediţie în __Laponia__ la __Torneo__ condusă de __Pierre Louis Maupertuis__, __Alexis Claude Clairaut__ şi __Pierre-Charles Lemonnier__ pentru a determina lungimea unui grad de meridian. Expediţia a dovedit că pământul nu este perfect sferic (este aplatizat la poli), confirmând ideea lui __Isaac Newton__. În anul __1742__, elaborează un termometru cu mercur bazat pe scara centesimală de temperaturi, unde punctul "0" marca punctul de congelare şi 100 punctul de fierbere al apei. Numele său a fost atribuit unui grad termometric (gradul C). Moare de tuberculoză la numai 43 de ani.

Benjamin Franklin (n. __17 ianuarie__ __1706__, __Boston__ - d. __17 aprilie__ __1790__) este una dintre cele mai cunoscute personalităţi din istoria __Statelor Unite__, fiind diplomat, om de stiinţa, inventator, filozof, profesor şi om politic. Oricare dintre acestea l–ar fi facut faimos: a organizat prima bibliotecă din America, a inventat multe lucruri, printre care şi paratrăsnetul, şi i-a uimit pe oamenii de ştiinţă din toată lumea cu experienţele sale cu electricitatea. În acea vreme era cunoscut şi în __Europa__, el fiind cel care i-a convins pe englezi să retragă "Legea timbrului", şi de asemenea i-a convins pe francezi să intervină în Războiul de Independenţă. În Statele Unite, el a ajutat la __Declaraţia de Independenţă__ şi la __Constituţia SUA__. Viata lui Benjamin Franklin Copilaria si adolescenta Benjamin Franklin s-a născut la __Boston__ pe __17 ianuarie__ __1706__, tatăl său, Josiah fiind un fabricant de săpun şi lumânări, iar mama sa, Abiah era a doua soţie a lui Josiah. Benjamin Franklin era cel mai tânăr din cei 17 copii. La vârsta de 10 ani, Benjamin a început să ajute la magazinul de lumânări al tatălui său, tăind lumânări. Deşi a studiat la şcoală doar doi ani, el citea mult în timpul său liber. De asemenea, îi plăcea şi să înoate, una din invenţiile sale fiind un dispozitiv cu care să înoate mai repede. La 12 ani, a mers să lucreze ca ucenic la tipografia fratelui său, James. În fiecare noapte, studia scriitorii clasici şi pe cei ai timpului său, şi de asemenea aritmetica, navigaţia şi gramatica. După un timp a devenit un expert în jurnalistică şi tipografie, dar nu era mulţumit de aceasta, un ucenic câştigând puţini bani şi fiind forţat să semneze un contract în care promitea să rămână timp de nouă ani. Când James a lansat săptămânalul numit "The New England Courant", Benjamin a scris în secret o serie de scrisori umoristice pe care le-a trimis la gazetă sub numele de "Mrs. Silence Dogood". În acestea Franklin râdea de studenţii de la __Harvard College__ şi de poeţii netalentaţi. Aceste scrisori au amuzat pe mulţi în Boston şi se întrebau cine este autorul. Prin unele articole ale lui James Franklin i–a supărat pe unii magistraţi care i-au interzis să-l mai publice, dar acestea au aparut sub numele lui Benjamin Franklin, iar James a anulat contractul lui pentru ca magistraţii să nu spună nimic, dar au semnat alt contract secret. După ce a aflat că a publicat scrisorile lui Ben, James a fost furios, iar după aceea a devenit violent şi uneori îl bătea. Profitatând de contractul anulat anterior pleacă din oraş.

Tipograf în Philadelphia Benjamin mai întâi a mers la __New York__, care atunci era un oraş mai mic decât Boston, şi n-a găsit nimic de lucru, iar în octombrie a plecat la __Philadelphia__. Aici a găsit o slujbă la atelierul tipografic al lui Samuel Keimer, care datorită îndemânării lui l-a plătit bine. Guvernatorul __Pennsylveniei__ s-a interesat de tânărul Franklin şi l-a sfătuit să-şi deschidă propria tipografie. L-a trimis la __Londra__ să cumpere o presă pentru tipar, promiţând că îi va plăti cheluielile, dar nu şi-a ţinut promisiunea şi în 1724 Benjamin a ajuns singur în Londra fără bani. S-a angajat ca tipograf, şi în 1726, când a strâns destui bani, s-a intors în Philadelphia, unde a fost vânzător într-un magazin şi apoi s-a întors la atelierul lui Keimer. In 1728, când Franklin avea 22 de ani, a întemeiat primul său atelier tipografic cu un partener al său, Hugh Meredith. Cei doi au publicat un săptămânal numit "The Pennsylvania Gazzette", iar în 1730, Franklin a cumpărat şi acţiunile lui Meredith. Franklin s-a căsătorit cu Deborah Read în 1730, cu care a avut trei copii : Francis Folger, care a murit de variolă, Sarah, care s-a măritat cu un negustor, şi William, care a devenit guvernatorul statului __New Jersey__. Din __1730__ până în __1748__, Franklin a lucrat în tipografie, domeniu în care a avut succes, fiind numit tipograf oficial al Pennsylvaniei, mai târziu fiind şi al statelor New Jersey şi Delaware. Cea mai cunoscută publicaţie a lui a fost "Poor Richard’s Almanack", care a apărut în 1732. Acest almanah era un calendar în care scria predicţii metereologice pentru acel an, povestioare amuzante, glume şi proverbe. După câţiva ani a ajuns la un tiraj de peste 10.000 de exemplare. În acest timp a învăţat câteva limbi, şi studia cărţi ştiinţifice în engleză, franceză şi germană. De asemenea a înfiinţat şi un club de dezbateri numit Junto, care mai târziu a devenit __American Philosophical Society__, cu ajutorul acestui club a întemeiat în __1731__, prima bibliotecă publică din America. La insistenţa lui, în Philadelphia străzile au fost pavate ,a fost instalat iluminatul public, înfiinţată prima divizie de __pompieri__, iar cu ajutorul Gazzettei, a strâns bani pentru organizarea primului spital din America. El credea că materiile predate în şcoli nu erau actualizate. Franklin era împotriva teologiei, limbilor clasice şi voia o şcoală mai practică, scriind şi o carte în acest domeniu "Propuneri pentru educaţia tinerilor în Pennsilvania", în care cerea crearea unei academii, numită mai târziu Universitatea Pennsylvania. Invenţii În 1748, Franklin avea destui bani pentru a parasi afacerea. A cumpărat o fermă de 300 de acri lângă Burlington, New Jersey, având destul timp pentru ştiinţă şi servicii publice. Între 1736 şi 1751 a fost şeful poştei din Philadelphia. Înainte ca timbrele să fie folosite, o persoană când primea o scrisoare, trebuia să plătească. In 1753, Franklin a fost numit şeful poştei tuturor coloniilor, şi a schimbat sistemul de plată prin faptul că preţul trimiterii unei scrisori era în funcţie de greutate şi distanţă. A inventat şi un dispozitiv prin care putea să măsoare distanţa între doua oraşe. A mers pe toate drumurile principale cu o căruţă plină cu pietre, la fiecare milă, aruncau câte o piatră. Înainte, poşta era transportată de 2 ori iarna, dar Franklin a angajat mai mulţi poştaşi pentru ca poşta să fie transportată în fiecare săptămână. După 4 ani, guvernul Britanic a avut pentru prima dată profit în sistemul de poştă. Benjamin Franklin a fost inventator toată viaţa lui. Cea mai faimoasă inventie era soba Franklin, care astfel avea un randament mai mare. Guvernatorul Pennsylvaniei i-a spus să o breveteze, dar Franklin a refuzat. Când Franklin a auzit că un european a reuşit să stocheze electricitate în nişte tuburi speciale, a cumpărat nişte tuburi din acelea, şi-a construit un laborator în casa sa. A realizat multe experimente şi a publicat o carte despre electricitate. Pe principiile sale se bazează //Teoria Electricităţii moderne//. A trimis rezultatele experimentelor sale unor oameni de ştiinţă din Anglia şi Franţa, care au fost impresionaţi şi a fost ales membru al //Royal Society// în 1756 şi a primit "Copley Medal". În 1773 a fost ales ca unul din cei opt asociaţi străini ai //Academiei Regale de Ştiinţe// din Paris. Franklin şi-a dat seama că fulgerul este o descărcare electrică din nori. În cartea sa a sugerat un experiment pentru a testa aceasta. Cu ajutorul fiului său William, Franklin a realizat acest experiment în 1752. Cei doi au mers într-un câmp în timpul unei furtuni, au înălţat un zmeu, şi au atras sarcina electrică cu ajutorul unei chei. Văzând o scânteie, teoria lui era demonstrată. Franklin era şi un om practic pe lângă un bun teoretician, inventând paratrăsnetul pentru a apăra clădirile de fulgere.

Anglia Neînţelgerile între __Anglia__ şi __Franţa__ au adus războiul în America în anii __1750__. Francezii, aliaţi cu indienii ameninţau Pennsylvania. În __1748__, Franklin a avertizat locuitorii Pennsilvaniei de pericolul indienilor, organizând şi primele companii de voluntari, plasate pe râul Delaware. Toţi contribuabilii din Pennsylvenia ajutau la costurile războiului, mai puţin proprietarii celei mai mari ferme. Aceştia erau fiii lui William Penn, fondatorul coloniei. Ei trăiau în __Londra__ şi nu-i interesau soarta acestora atâta timp cât profiturile le veneau în Londra. În __1757__ Franklin a fost trimis în Londra pentru ca să convingă familia Penn să-şi plătească taxele. În Anglia a fost primit cu onoruri din partea Universităţilor din __Edinburgh__ şi __Oxford__, şi a reuşit să pună o taxă pe domeniile familiei Penn din colonii. În cei cinci ani cât a stat în Anglia, Franklin a întâlnit mulţi politicieni şi savanţi celebrii. S-a întors în Pennsylvania în __1762__, iar în __1763__, Anglia învinge Franţa şi capturează __Canada__. Mulţi membri ai consiliului local credeau că colonia trebuia guvernată de Rege decât de familia Penn, şi Franklin s-a întors în Anglia în __1764__ pentru a-i prezenta o petiţie regelui __George al III-lea__. În __1765__, la puţin timp după ce Franklin a ajuns din nou în Anglia, prin Parlament a trecut "Stamp Act". Era prima dată când Anglia a impus un impozit fără ca reprezentanţii coloniilor să poată vota, iar in Colonii au existat proteste, americanii refuzând să cumpere timbre. Franklin a fost chemat în faţa Camerei Comunelor, unde a prezentat poziţia americană împotriva Legii Timbrului. În următorii 10 ani Franklin a fost cel mai important reprezentant american în Anglia. Prin unele articole publicate a cerut drepturi egale cu cele ale englezilor, însă englezii au ignorat aceasta.

Revolutia mericana,diplomaţie în Europa Franklin s-a întors în __Philadelphia__ în __1775__, înainte ca bătăliile de la __Lexington__ şi __Concord__ să aibă loc. Soţia sa murise în __1774__. Deşi Franklin avea aproape 70 de ani, el a ajutat substantanţial la planificarea __Revoluţiei Americane__. A fost numit membru al __Congresului Continental__. În toamna lui __1775__ Franklin a mers la __Cambridge__, __Massachusetts__, locul unde __Washington__ avea armata pentru a discuta probleme legate de Armata Continentală (//Continental Army//). Şi-a adus un aport important la redactarea __Declaraţiei de independenţă__ a Uniunii şi mai târziu la scrirea __Articolele Confederaţiei__, prima constituţie a Statelor Unite. În __1776__, Congresul Continental l-a trimis pe Franklin în cea mai importantă misiune a sa, să convingă Franţa să ajute coloniile britanice din America de nord în lupta lor pentru independenţă. Înainte de a pleca, a împrumutat 4.000 de lire Congresului pentru a fonda __Armata Continentală__. În Franţa a fost parte esenţială a primei recunoaşteri formale a ţării sale în lume, iar pe __6 februarie__ __1778__ a semnat __Tratatul de la Paris__ prin care Franţa se alia cu __coloniile__ împotriva Angliei. După aceast eveniment, Franklin a rămas în Franţa ca reprezentant al noi entităţi create, Statele Unite ale Americii, fiind primul ambasador al acestora pe __"bătrânul continent"__. Începând cu anul __1781__ a negociat pacea cu __Marea Britanie__, care s-a finalizat în __1783__, el fiind unul din cei care a semnat tratatul de pace încheiat odată cu recunoaşterea Statelor Unite de către Marea Britanie, __Tratatul de la Paris__ din 1783. Înainte de plecarea sa înapoi în SUA, Franklin a asistat la zborul primului balon cu aer cald, fără pasageri, al __fraţilor Montgolfier__. Ultimi anii Când s-a întors în Philadelphia, pe __14 septembrie__ __1785__, a descoperit că era aşteptat de o ceremonie de primire. Deşi era bătrân, avea 79 de ani, Franklin a fost preşedintele Consiliului Local din Pennsylvania, timp de 3 ani, post egal cu acela de guvernator. În acest timp a fost membru al convenţiei constituţiei, care uneori nu se înţelegeau, iar Franklin îi calma. Planul său de guvernământ cu o singură cameră a Parlamentului a fost respins, dar a fost unul dintre semnatarii __Constituţiei__. Franklin şi-a petrecut ultimii cinci ani din viaţă în Philadelphia. A inventat un dispozitiv prin care să ia cărţi de pe rafturile de sus ale bibliotecii, a trimis scrisori prietenilor şi liderilor politici : __George Washington__, __Thomas Jefferson__, __John Adams__, __James Madison__. A scris articole şi o autobiografie. Ultimul său act politic a fost de a scrie un memoriu pentru abolirea sclaviei negrilor. Benjamin Franklin a murit la vârsta de 84 de ani, pe __17 aprilie__ __1790__, fiind înmormântat alături de soţia sa în cimitirul Bisericii Creştine din __Philadelphia__.

[[image:michael-faraday,m.jpg]]
Michael Faraday (__22 septembrie__ __1791__-__25 august__ __1867__) a fost un fizician şi chimist englez. În __fizică__ face cercetări importante privind cunoaşterea //__electromagnetismului__// şi dezvoltarea aplicaţiilor acestuia. Îşi propune producerea __curentului electric__ cu ajutorul __magnetismului__, experienţe pe care le începe în anul __1821__, terminându-le cu succes în anul __1831__. Experienţele lui completează cercetările fizicianului şi matematicianului francez __André Marie Ampère__ referitoare la //forţele electromagnetice//, reuşind rotirea unui circuit parcurs de un curent electric într-un câmp magnetic. Practic descoperă principiul de funcţionare a //motorului electric cu magneţi permanenţi//. În anul __1831__ descoperă //inducţia electromagnetică//, reuşind să realizeze //conversia electromecanică a energiei//. Faraday arată după o serie de experimentări că //electricitatea// se obţine prin //inducţie, prin frecare, pe cale chimică sau termoelectrică//. A propus reprezentarea //câmpului magnetic// prin //linii de forţă// (sau //linii de câmp//) şi arată că //acţiunile electrice şi magnetice se transmit din aproape în aproape, cu viteză finită//. Combate astfel concepţia //mecanicistă// conform căreia aceste acţiuni se transmit la distanţă instantaneu cu viteză infinită, independent de mediu, după modelul mecanic al //forţelor de gravitaţie// Faraday arată că noţiunile de //câmp electric// şi //câmp magnetic// pe care le-a introd us ca forme de existenţă a materiei, stau la baza interpretării materialiste a fenomenelor electomagnetismului. Au fost dezvoltate de __James Clerk Maxwell__, cunoscute ca //ecuaţiile lui Maxwell//. Primele cercetări în domeniul __chimiei__, duce la descoperirea //benzenului// în //gudronul din huilă//, cu ajutorul unui aparat conceput de el. Era un aparat //prin compresie şi răcire//, cu care a putut să //lichefieze// aproape toate gazele cunoscute în acel timp. În __1833__ enunţă //legea electrolizei//, lege ce stă la baza //__electrochimiei__////. Tot el, Faraday, este cel ce introduce termenii de// __ion__, __catod__, __anod__, __anion__, __cation__, echivalent electrochimic//. De asemeni studiind// proprietăţile magnetice ale substanţelor//,introduce termenii de// diamagnetism //şi// paramagnetism//.// A elaborat //teoria electrizării prin influenţă// şi //principiul ecranului electrostatic// (sau //cusca lui Faraday//), enunţând astfel //legea consevării sacinii electrice// (__1843__). Mai târziu, în __1846__, arată că //energia electrostatică este localizată în dielectrici//. Ultimile sale cercetări arată //acţiunea câmpului electric asupra luminii polarizate// sau //efectul de polarizare rotatorie a luminii în câmp magnetic//. Ca preţuire a cercetărilor sale şi a contribuţiei sale în fizică, denumirea //unităţii de capacitate// se numeşte //"Farad"//, iar //numărul care exprimă cantitatea de electricitate necesară depunerii prin electroliză a unui atomogram dintr-un element - "constanta lui Faraday"//.

Henri Coanda
Biografie Henri Coandă s-a născut la __Bucureşti__ la __7 iunie__ __1886__, fiind al doilea copil al unei familii numeroase. Tatăl lui fusese generalul __Constantin Coandă__, fost profesor de __matematici__ la //Şcoala naţională de poduri şi şosele// din __Bucureşti__ şi fost prim-ministru al __României__ pentru o scurtă perioadă de timp în __1918__. Mama sa, Aida Danet, a fost fiica medicului francez Gustave Danet, originar din __Bretania__. Încă din copilărie viitorul inginer şi fizician era fascinat de //miracolul vântului//, după cum mai târziu îşi va aminti. Henri Coandă a fost mai întâi elev al Şcolii //Petrache Poenaru// din __Bucureşti__, apoi al Liceului //Sf. Sava// (__1896__) unde a urmat primele 3 clase, după care, la 13 ani, a fost trimis de tatăl său, care voia să-l îndrume spre cariera militară, la Liceul Militar din __Iaşi__ (__1899__). Termină liceul în __1903__ primind gradul de __sergent major__ şi îşi continuă studiile la //Şcoala de ofiţeri de// //__artilerie__////, geniu şi marină// din __Bucureşti__. Detaşat la un regiment de artilerie de câmp din __Germania__ (__1904__), este trimis la //Technische Hochschule// (Universitatea Technică) din __Berlin__-Charlottenburg. Pasionat de probleme tehnice şi mai ales de tehnica aviaticii, în __1905__ Coandă construieşte un //avion-rachetă// pentru armata română. Între __1907__-__1908__ a urmat de asemenea cursuri universitare în __Belgia__, la __Liège__, şi la //Institutul tehnic Montefiore//. În __1908__ se întoarce în ţară şi e încadrat ofiţer activ în //Regimentul 2 de artilerie//. Datorită firii sale şi spiritului inventiv care nu se împăcau cu disciplina militară, el a cerut şi obţinut aprobarea de a părăsi armata, după care, profitând de libertatea recâştigată, a întreprins o lungă călătorie cu automobilul pe ruta __Isfahan__ - __Teheran__ - __Tibet__. La întoarcere pleacă în __Franţa__ şi se înscrie la //Şcoala superioară de// //__aeronautică__// //şi construcţii//, nou înfiinţată la __Paris__ (__1909__), al cărei absolvent devine în anul următor (__1910__), ca şef al primei promoţii de ingineri aeronautici. Cu sprijinul inginerului __Gustave Eiffel__ şi savantului __Paul Painlevé__, care l-au ajutat să obţină aprobările necesare, Henri Coandă a efectuat experimentele aerodinamice prealabile şi a construit în atelierul de carosaj al lui __Joachim Caproni__ primul avion cu propulsie reactivă (de fapt un __avion__ cu reacţie, fără elice, numit convenţional __Coandă-1910__) pe care l-a prezentat la al doilea //Salon internaţional aeronautic// de la __Paris__ (__1910__). În timpul unei încercări de zbor din decembrie __1910__, pe __aeroportul__ Issy-les-Moulineaux de lângă __Paris__, aparatul pilotat de Henri Coandă a scăpat de sub control din cauza lipsei lui de experienţă, s-a lovit de un zid de la marginea terenului de decolare şi a luat foc. Din fericire, Coandă a fost proiectat din avion înaintea impactului, alegându-se doar cu spaima şi câteva contuzii minore pe faţă şi pe mâini. Pentru o perioadă de timp, Coandă a abandonat experimentele datorită lipsei de interes din partea publicului şi savanţilor vremii. Între __1911__-__1914__ Henri Coandă a lucrat ca director tehnic la //Uzinele de aviaţie// din __Bristol__, __Anglia__ şi a construit avioane cu elice de mare performanţă, de concepţie proprie. În următorii ani se întoarce în __Franţa__, unde a construit un avion de recunoaştere (__1916__) foarte apreciat în epocă, prima sanie-automobil propulsată de un motor cu reacţie, primul tren aerodinamic din lume şi altele. În __1934__ obţine un __brevet de invenţie__ francez pentru //Procedeu şi dispozitiv pentru devierea unui curent de fluid ce pătrunde într-un alt fluid//, care se referă la fenomenul numit astăzi //__efect Coandă__//, constând în devierea unui jet de fluid care curge de-a lungul unui perete convex, fenomen observat prima oară de el în __1910__, cu prilejul probării motorului cu care era echipat avionul său cu reacţie. Această descoperire l-a condus la importante cercetări aplicative privind hipersustentaţia __aerodinelor__, realizarea unor atenuatoare de sunet şi altele. Henri Coandă revine definitiv în ţară în __1969__ ca director al //Institutului de creaţie ştiinţifică şi tehnică// (INCREST) şi moare la __Bucureşti__, pe data de __25 noiembrie__ __1972__, la vârsta de 86 de ani.